4. klase

Tēma: Attiecības tiešsaistē

1. nodarbība - Kas cilvēku padara par labu tiešsaistes draugu?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* cik izplatīta ir tehnoloģiju izmantošana draudzību veidošanā;
* kas ir kopīgs un kas atšķirīgs draudzībai dzīvē un tiešsaistē;
* Kādi tikumi raksturo labu draugu;
* kā internetā koplieto un izmanto informāciju un datus.

***Skolēnam sāk veidoties morālais ieradums***

* pilnveidot prasmi noteikt tikumus, kas piemīt labam draugam dzīvē un tiešsaistē;
* izturēties ar cieņu pret citām personām tiešsaistē – arī tad, ja saziņa ir anonīma;

**Atslēgvārdi:** izolēts, tehnoloģijas, sazināties, līdzības, ierindošana.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Mīlestība, rūpes, saskaņa |
| Tikumi | Laipnība, godīgums, atbildība, gudrība | Draudzīgums, empātija, līdzjūtība |

**Mācību materiāli:**

* *PowerPoint* prezentācija.
* Darba lapa “Draudzība” (1. materiāls).
* Darba lapa “Drauga tikumi dzīvē” (2. materiāls).

**Atslēgas jautājumi:**

1. Kādi tikumi piemīt labam draugam?
2. Vai starp tikumiem, kas nepieciešami labam draugam dzīvē un labam draugam tiešsaistē, ir kādas līdzības un atšķirības?
3. Kādas ir līdzības un atšķirības starp draudzību tiešsaistē un draudzību dzīvē?

Mācību aktivitātes

Ierosme. Pārsteidzoša statistika? (ieteicamais laiks 10 min.)

**[2. slaids]** Parādiet bērniem datus no Lielbritānijas Drošāka interneta centra 2017. gada aptaujas, kurā piedalījās 2000 jauniešu:

* 54% respondentu teica, ka justos izolēti, ja nevarētu aprunāties ar saviem draugiem, izmantojot tehnoloģijas;
* 39% respondentu sacīja, ka tiešsaistē satikuši savus draugus, ko citādi nekad nebūtu satikuši.

Pavaicājiet bērniem, ko viņi domā par šiem datiem un vai tie parāda arī viņu pieredzi!

**[3. slaids] Diskusija**

* Kādas tehnoloģijas bērni izmanto, lai sazinātos ar draugiem?
* Cik bieži viņi izmanto tehnoloģijas, lai sazinātos ar citiem cilvēkiem?
* Vai viņi sazinās ar cilvēkiem, ko dzīvē nav satikuši?
* Ja bērni veido draudzības tiešsaistē, kā viņi to dara?

1. aktivitāte. Draudzības pazīmes tiešsaistē un draudzību dzīvē (ieteicamais laiks 10 min.)

Kādas ir līdzības un atšķirības starp draudzību tiešsaistē un draudzību dzīvē?

**[4. slaids]** **[ Darba lapa “Draudzība” (*1. materiāls*)]** Aiciniet bērnus aizpildīt Venna diagrammu, parādot līdzības un atšķirības!

* Vai ir gadījumi, kad tiešsaistes draudzība var būt labāka par draudzību dzīvē?
* Kādos gadījumos draudzība dzīvē ir labāka par draudzību tiešsaistē?

2. aktivitāte. Tikumi, kas nepieciešami draugam dzīvē un tiešsaistes draugam (ieteicamais laiks 20 min.)

**[5. slaids]** **[ Darba lapa “Drauga tikumi dzīvē” (*2. materiāls*)]** Piedāvātās darba lapas izmantošanas iespējas:

1. Sagriezt aizpildītos rombus un aicināt skolēnus sakārtot tikumus atbilstoši viņu domām tukšajā romba veidnē.
2. Tukšajā romba veidnē sarakstīt dotos tikumus atbilstoši viņu domām.
3. Jūs varat lūgt bērniem pašiem izvēlēties 9 tikumus un tos sarindot.
Aiciniet bērnus pārrunāt un pamatot, kāpēc viņi izvēlējās tieši šādu dalījumu!

Kolēģu komentāri:

“Es, izmantojot mentimeter, uzdevu skolēniem uzrakstīt 3 īpašības, kāds ir labs draugs, un tur parādās, kuras ir biežāk pieminētās.”

***Diskusija***

* Ja tev lūgtu sakārtot pēc nozīmes tikumus, kas nepieciešami **tiešsaistes** draugam, vai tavas prioritātes mainītos?
* Vai kādas īpašības šim sarakstam tiktu pieliktas vai noņemtas? Kāpēc?
* Kā tev šķiet, vai šos tikumus ir vienkāršāk vai grūtāk praktizēt dzīvē vai tiešsaistē? Kāpēc?

Kolēģu komentāri:

“Vai grūtāk bija izvēlēties tieši svarīgāko vai mazsvarīgāko? Kā tu būtu kārtojis šīs īpašības 1. klasē? Vai, kārtojot īpašības, domāji par kādu konkrētu savu draugu vai vispārīgi?”

Kopīgā noslēguma apspriede. Atgriezeniskā saite: kā būt par labu tiešsaistes draugu (ieteicamais laiks 10 min.)

**[6. slaids]**

Izveido domu karti, parādot, ko labs tiešsaistes draugs varētu sacīt un darīt!

* Kā, tavuprāt, var kļūt par labu draugu tiešsaistē?
* Kā tiešsaistē izpaustos dāsnums, laipnība, cieņa, uzticamība?

Kolēģu komentāri:

“Izmantoju Google Jamboard un whiteboard.fi, kā arī Google aptaujas lapu.”